OpenLLM-France/wikimedia huggingface dataset:
# Kae (sant)

    Arabat droukveskañ gant sant Ke, sant brezhon.
Kae Pab an Iliz katolik roman :
| Dilennet da bab | 17 a viz Kerzu 283 |
| Dibenn e baboni | 22 a viz Ebrel 296 |
| En e raok | Eutykianus |
| War e lerc'h | Marcellinus |
| Roll ar bibien : kronologiezh · hervez al lizherenneg ||
| kemmañ |
Kae, pe Caius e latin, ganet en Dalmatia, a voe eskob Roma eus an 12 a viz Kerzu 283 betek e varv d'an 22 a viz Ebrel 296. Hervez ar c'hiz e vez graet ur pab anezhañ petra bennak ma ne voe graet an titl-se eus eskibien Roma nemet adalek Jelvestr Iañ.
Mab e oa da c'h-Gaius, pe, hervez ar santez Susanna Concordius, un den kar d'an impalaer Diocletian
E vez a voe kavet e kevioù-beziañ Callixtus hag en e vez edo ar walenn a sielle e lizheroù ganti (Arringhi, Roma subterr., 1. iv. c. xlviii. p. 426).
Lidet e vez da zeiz e varv d'an 22 a viz Ebrel, gant ar pab Soter. Enoret e vez e Dalmatia ha Venezia.

## Liammoù diavaez

* Caius and Soter, Saints and Popes e-barzh ar c'h-Catholic Encyclopedia 1913}}
* Opera Omnia by Migne patrologia Latina
# Kador-vrec'h

Ur gador-vrec'h zo ur pezh arrebeuri, ur seurt kador, danvez blot warni, ha div vrec'h outi.

## Skeudennaoueg

* Kador-vrec'h cabriolet
* Kador-vrec'h Voltaire
* Ann-Margret en ur gador-vrec'h
# Kador ruz ha glas

Ar Gador ruz ha glas a zo ur gador bet ijinet e 1917 gant Gerrit Rietveld. Un arouez e teir ment eus stil De Stijl eo. Ar gador orin a voe livet diouzh reolennoù De Stijl : du, gris ha gwenn. E 1918 e voe kemmet evit bezañ heñvel ouzh livadurioù Piet Mondrian, pa zizoloas Rietveld e labour. E 1919 e voe degemeret Rietveld e De Stijl. War ziskouez emañ ar gador en High Museum of Art, en Atlanta. juntoù Rietveld a zo bet implijet da sevel anezhi.
War ziskouez e voe e skol-veur teknologiezh Delft – rann an arkitektouriezh e 2008. D'an 13 a viz Mae 2008 e oe distrujet ar savadur a-bezh gant un tangwall, met dont a reas a-benn ar bomperien da adtapout ar gador.

## Liammoù diavaez

a vo kavet e Wikimedia Commons.
* Steuñv diazezet war an hini orin
* steuñv e PDF gant mentoù e mm

## Daveoù

* ↑ https://web.archive.org/web/20110101022824/http://www.high.org/main.taf?erube_fh=erblog&erblog.submit.PostDetail=true&erblog.blogid=31&erblog.BlogPostID=704 High Museum of Art
* ↑ Pennad-kelaouiñ diwar-benn an tangwall
# Kaduna (stad)

Kaduna :
| Perzhioù ||
| Kêrbenn: | Kadouna |
| Poblañs  - A-bezh  - Stankder | 6,066,562 ann (2006) ann/km² |
| Gorread | 46,053 km² |
| Gouarner | Mohammed Namadi Sambo(PDP) |
| Kan ofisiel | |
Kaduna a zo ur stad eus kreiz Nijeria. Kadouna eo e gêr-benn.

## Melestradurezh

Disrannet eo stad Kaduna e 28 kelc'hiad gouarnamant lec'hel
| Birni-Gwari Chikun Giwa Igabi Ikara Jaba Jema'a Kachia Kaduna North Kaduna South Kagarko Kajuru | Kaura Kauru Kubau Kudan Lerea Makarfi Sabon-Gari Sanga Soba Zango-Kataf Zaria |
# Kador Arzhur

Kador Arzhur (Arthur's Seat e saozneg, Suidhe Artair e gouezeleg) a reer eus ur menez bihan e-kichen Dinedin, e Bro-Skos. Ur menez-tan kozh eo, 251 metr a uhelder dezhañ, hag unan eus arouezioù Dinedin, nepell diouzh ar c'hastell.
Meur a zisplegadenn zo diwar-benn orin an anv-lec'h ; hervez an hini anavezetañ e vije bet ar Roue Arzhur oc'h azezañ eno.

## Notennoù ha daveennoù

* ↑ Scotland before History, Stuart Piggott, Edinburgh University Press, 1982
* ↑ Discover Great Britain, Lonely Planet Publications, 2010
* ↑ James Grant, Old and New Edinburgh, Oldandnewedinburgh.co.uk - lenn enlinenn
# Kae

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kae zo meur a dra e brezhoneg :
* ur c'hae, pe ur gaeenn, ar pezh a greske war ar c'hleuz a rae an dro d'ur park, en amzer ar c'hleuzioù
* ar c'hae, en ur porzh, ma teu ar bagoù da aochañ, ha dre astenn-ster ma tremen kirri an treuzdougen foran evel an trenoù, an busoù, an tramgirri.
* « kae ! » doare-gourc'hemenn unan ar verb mont
* Kae, anv-den ha hini sant Kae
* Kae, ur marc'heg e mojenn ar Roue Arzhur

## Gwelet ivez

* Ke
* Sant-Ke
# Loeiza er Meliner

Loeiza er Meliner, bet ganet d'an 9 a viz Meurzh 1887 e Langedig (e milin ar Baodri) hag aet da Anaon e 1977 en Oriant, a oa ur skrivagnerez har ur ganerez vrezhonek.
Skrivañ a reas oc'h ober gant an anv-pluenn Vedig en Evel ivez, diwar anv ar stêrig Evel a red nepell diouzh ar vilin ma oa bet ganet.
Eurediñ a reas Loeiz Herrieu d'an 11 a viz Genver 1910.
# Loened Fall

E 1996 eo bet krouet Loened Fall, ar strollad-se a zo ur strollad sonerezh da lakaat da zañsal er festoù-noz.

## Ar strollad

Pemp den a zo er strollad ha diazezet eo Loened Fall war ur c'houblad kanerien kan-ha-diskan, Ronan Guéblez ha Marthe Vassalo, ha tri soner, Hervé Bertho ouzh ar violoñs, Thomas Lotout (Sabine Le Coadou betek 2011) ouzh ar vombard ha Marc Thouénon ouzh ar gitar.
Dizoloet en deus Marc Thouénon, ar c'hoarier gitar, ar sonerezh iwerzhonat e puboù ha gouelioù Iwerzhon. Heuliour ar rummad sonerien gitar reizhet hervez an "open tuning" ec'h azasa e venveg ouzh tonioù ar vro. Ezel eo Marc Thouénon eus ar strolladoù sonerezh Loened Fall ha Boys In The Gap.
E 2001 he deus kinniget Marthe Vassalo hec'h arvest "Ar Solier" gant ar c'houplad Bugel Koar, hag a zo bet garedonet gant priz bras Produit en Bretagne. Goude se eo aet Marthe Vassalo e-barzh strollad Loened Fall. Da 27 bloaz e vez klevet ha gwelet an Dregeriadez-se e strolladoù sonerezh all, evel Skaliero pe Sula Bassana. Kanañ a ra ivez gant an triad Trio Empreintes asambles gant Jean-Michel Veillon ha Gilles Le Bigot. Kanañ a ra ivez en un triad all gant Nolwenn Buhe hag Annie Ebrel.
Ronan Guéblez eo eil kaner kan-ha-diskan ar strollad. Kanañ a ra ivez e-unan gant Marthe Vassallo e-kerzh festoù-noz.
An talabarder eo Thomas Lotout. Seniñ a ra abaoe an oad a seizh vloaz. Sonet en deus, war bladennoù pe war al leurenn, asambles gant kalz tud evel Carré Manchot, Stourm, Jean-Charles Guichen, Diaouled Ar Menez, Youen Bodros ha gant e strolladoù-eñ ivez. Sonaozour Bagad Pañvrid eo bet.
Sabine Le Coadou eo an hini a sone ouzh ar vombard da gentañ. Desket he deus son e Bagad Pañvrid.
Hervé Bertho a zo unan eus ar re a son ar gwellañ ouzh ar violoñs e Breizh. Gant Archétype en deus graet arvestoù sonerezh er gouelioù brasañ a zo. A-raok e sone e-barzh strollad Busy Fingers ha Le Chat qui va nu-pieds, met anavezet eo bremañ e bed ar sonerezh dreist-holl evel violoñser Loened Fall. Evel Marc Thouénon eo Hervé Bertho ezel eus Boys In The Gap, peogwir e plij kalz dezhañ ar sonerezh iwerzhonat. Son a ra ivez gant Los Glochos.

### Pladennoù

* An deizioù 'zo berr, An Naer Produksion, 1999
* Gouez !, An Naer Produksion, 2003
* Diwar logodenn 'vez ket razh, An Naer Produksion, 2008
* 'vel ba'r ger, An Naer Produksion, 2014
# Loeiza Savoia (1476-1531)

Loeiza Savoia (1476-1531) a oa mamm Frañsez Iañ (Bro-C'hall), Roue Bro-C'hall.
Merc'h e oa da Fulup II Savoia, dug Savoia, lesanvet an Dizouar, ha d'e bried Marc'harid Bourbon (1438-1483), merc'h da Charlez Iañ Bourbon, dug Bourbon, ha da Agnès de Bourgogne. Pa varvas he mamm e voe fiziet en he moereb, Anne de Beaujeu, merc'h da Loeiz XI, Roue Bro-C'hall, rejantez Bro-C'hall ; ur skouer e voe Anne de Beaujeu evit Loeiza Savoia.
E 1488, pa oa 12 vloaz, e timezas da Charles d'Orléans, Kont Angoulême, ha daou vugel he doe :
* Marguerite d'Angoulême (1492-1549), dimezet e 1527 da Henri II d'Albret, Roue Navarra ; honnezh eo a voe mamm da Jeanne III d'Albret ha mamm-gozh da Henri IV ;
* Frañsez Iañ (Bro-C'hall) (1494-1547), Roue Bro-C'hall adalek 1515 betek e varv.
Intañvez e voe Loeiza Savoia d'an oa a 19 vloaz. Gouestlañ a reas he buhez da zesevel he bugale, gant skoazell he c'hofesour Cristoforo Numai, eus Forlì, (Italia). Fellout a rae dezhi prientiñ he mab, he C'haesar muiañ karet (César bien-aimé), da vezañ roue rak mab ebet n'en devoa ar roue Loeiz XII.
Dre ziv wech e voe rejantez e-kerzh brezelioù he mab karet :
* e 1515, pan eas da drec'hiñ ar Suised, en emgann Marignano ;
* e 1525-1526, goude emgann Pavia e 1525.
# Loeiza Savoia

Loeiza Savoia, pe Luisa di Savoia en italianeg, pe Louise de Savoie e galleg, zo anv meur a briñsez.
* Louise de Savoie (1462-1503), leanez ha gwenvidigez
* Loeiza Savoia (1476-1531), mamm da Frañsez Iañ (Bro-C'hall), Roue Bro-C'hall;
* Louise de Savoie (1629-1692), merc'h da Vittorio Amedeo Iañ Savoia ;
* Louise de Savoie (1729-1767), merc'h da Carlo-Emanuele III Sardigna ;
* Louise de Savoie (1753-1810), pe Marie-Joséphine de Savoie, merc'h da Vittorio Amedeo III Sardigna.
# Loen

Loened :
| Loened ||
| Rummatadur filogenetek ||
| Riezad : | Animalia |
| Heñvelster ||
| Metazoa ||
| D'ar vevoniezh e tenn ar pennad-mañ. ||
Ul loen pe aneval, mil a zo ur boud bev, renket er riezad Animalia pe Metazoa, lieskellig, gouest da santout ha da fiñval. Debriñ pe euvriñ a ra dre ur genoù, ha kemer a ra e voued diwar-goust bevien all.
Er yezh pemdez e lakaer kemm etre an dud hag al loened, goude ma'z eus loened eus an dud ivez. A-wechoù ivez ne vez ket gwelet evel loened ivez ar spoue pe koural, goude ma'z int.

## Perzhioù pennañ

Eukarioted ha lieskellig hag aze emañ an diforc'h brasañ diwar ar bakteriennoù hag ar bezhin.
# Loenoniezh

Al loenoniezh eo ar skiant savet diwar studi al loened. Emañ e kenskej meur a gelenn :
* studi emdroadur ar spesadoù
* an henouennoniezh
* an etologiezh
* ar vorfologiezh
* an anatomiezh
* an ekologiezh
Al loenoniourien o deus klasket rummata ar bevien (plant ha loened) hervez o dezverkoù fizikel. Ar c'helenn a bled gant rummatadur ar bevien eo an daksinomiezh
Roll al loenonourien vrudet
# Loeiza

Loeiza zo un anv-badez brezhonek roet d'ar merc'hed, savet diwar Loeiz. Abalamour d'al lec'hanvadurezh e c'hallfe bezañ stankoc'h e kostezioù an Oriant ha Porzh-Loeiz.

## Yezhoù all

* Louise, e galleg
* Luisa, e spagnoleg
* Lovisa, e svedeg
* Luise, en alamaneg

## Tud

* Loeiza Savoia, anv meur a zen
* Mari-Loeiza Tromel, anv gwir Marion ar Faoued (1717-1755)
* Loeiza er Meliner, skrivagnerez, pried Loeiz Herrieu

## Lennegezh

* Louiza, er gontadenn An dañvad bihan gwenn, e Kontadennoù ar Bobl gant Fañch an Uhel.
# Lucasfilm

Lucasfilm berraet a-wechoù en LFL a zo ur studio sinema ha skinwel amerikan krouet e 1971 gant George Lucas. Ober a ra war-dro an heuliadoù film Star Wars hag Indiana Jones. E San Francisco emañ e sez.
Lucasfilm Ltd a zo aet pelloc'h gant an teknikoù sinema evel an efedoù arbennik hag al luskañ dre urzhiater. Adprenet ez eo bet gant The Walt Disney Company, d'an 30 a viz Here 2012, ouzhpenn 4 milion a zollaroù.

## Istor ar studio Lucasfilm

Lucasfilm a zo bet krouet gant ar sevener filmoù George Lucas e 1971. Lucas a zo chomet e-penn an embregerezh evel danvez prezidant a kannad meur betek ar bloavezh 2012.
E 1986, Lucasfilm a werzh e lodenn urzhiataerezh Lucasfilm Computer Division da Steve Jobs, a savas adal ar studio Pixar.
E 2002, Lucasfilm a kuitaa an embregerezh THX.
E 2003, Lucasfilm a-sav Lucasfilm Animation, un embregerezh produiñ filmoù tri-ment evit ar sinema hag ar skinwel.
D'an 3 a viz Eost 2004, Lucasfilm Animation a zigor ul lodenn e Singapour, Lucasfilm Animation Singapour.
E miz Genver 2012, George Lucas a embann ne vezo ket produet ken oberennoù doare blockbusters met gwelloc'h oebrennoù bihanoc'h hag a dalvoudegezh arzel.
# Lucasium damaeum

Lucasium damaeum :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Squamata |
| Kerentiad : | Diplodactylinae |
| Genad : | Lucasium |
| Anv skiantel ||
| Lucasium damaeum Lucas & Frost, 1896 ||
| D'ar vevoniezh e tenn ar pennad-mañ. ||
Lucasium damaeum a zo ur stlejvil brosezat eus Aostralia.
# Lucca

Lucca zo ur gêr hag ur porzh e Toskana, en Italia, war lez ar Mor Kreizdouar, ha pennlec'h proviñs Lucca.

## Istor

* Republik Lucca

## Tud dibar

* Angelo Giusti, mestrc'hoarier echedoù italian, a zo bet ganet e Lucca.
# Lucca Sicula

Lucca Sicula zo ur gumun e proviñs Agrigento, e Sikilia.
# Lucena del Puerto

Lucena del Puerto zo ur gumun e proviñs Huelva en Andalouzia.
# Lucena

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lucena zo un anv-lec'h spagnolek, hag un anv-tiegezh.

## Brazil

* Lucena (Brazil), kumun e stad Paraíba.

## Spagn
### Andalouzia

* Lucena (Córdoba), e proviñs Córdoba (Spagn)
* Lucena del Puerto, e proviñs Huelva

### Aragon

* Lucena de Jalón, e proviñs Zaragoza.

### Kumuniezh València

* Lucena del Cid, e proviñs Castellón.

## Filipinez

* Lucena (Filipinez), e proviñs Quezon.
* New Lucena, e proviñs Iloilo.

## Tud

* Luis Ramírez de Lucena, echedour spagnol er XVvet kantved
# Lucero

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lucero zo un anv spagnolek, hag a dalv kement ha steredenn, deuet da vout anv-tud, hag anv meur a dra.

## Tud
### Anv-tiegezh

* Juan Lucero, eskob Salamanca, e Spagn, er XIVvet kantved.

### Anv-badez

* Lucero, anv-micher Lucero Hogaza, kanerez vec'hikan, merc'h d'an aktourez Lucero León.

### Lazoù

* Lucero (laz), laz sonerien stadunanat

## Lec'hioù

* Lucero, unan eus seizh karter distrig Latina, e Madrid, en Spagn.

## Traoù

* Lucero del alba, pe Lucero Vespertino, anv barzhoniel spagnolek ar blanedenn Venus.
* Lucero del alba, un doare arm, anavezet ivez dre e anv alamanek, ar Morgenstern (arm).
* Lucero, tarv pe marc'h bailh.
# Luce

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Luce zo un anv-badez italianek ha gallek roet d'ar merc'hed, un adstumm da Lucia, ha Luc evit ar baotred. Dont a ra eus al latin ha talvezout a ra kement ha "gouloù".
Luce zo ivez un anv-tiegezh normanek a gaver er broioù gallek ha saoznek dreist-holl. Treuzet en doa an anv Mor Breizh er XI$^{vet}$ kantved pa voe aloubet Bro-Saoz gant Gwilherm an Alouber.

## Anvioù-lec'h

Santa Luce a gaver en Italia ha Sainte-Luce e Frañs. E Breizh e kaver Sainte-Luce-sur-Loire a zo Santez-Lusenn e brezhoneg.

## Tud
### Breizh

* Renan Luce, kaner-sonaozer.

### Bro-C'hall

* Maximilien Luce (1858-1941), livour.

### Jerzenez

* E.J. Luce (1881-1918), barzh e jerzenezeg, ezel eus Eistefodd Jerzenez

### Stadoù-Unanet

* Henry Luce (1898-1967), chevañsour ar mediaioù.

## Pennadoù kar

* Lucia ha Lucius
* Lucy ha Lucie
# Lucena (Córdoba)

Lucena zo ur gumun eus Andalouzia, e proviñs Córdoba.

## Monumantoù

* Iliz Sant Mateo
# Lucera

Lucera a zo ur gumun eus Italia e proviñs Foggia, e Puglia.
# Kantved

Ur prantad kant vloaz eo ar c'hantved (eus an niverenn kant). Implijet e vez er sistemoù deiziata, da lavaret eo an deiziadurioù. Kontet e vez gant niveroù petvediñ, dre m'eo an amzer ur meizad keñverel (relativel). Setu perak n’eus ket ur c'hantved mann.
En deiziadur kristen ijinet hag implijet en Europa, ha goude-se er broioù levezonet gant Europa ha kazi e pep lec'h dre ar bed a-bezh bremañ e jeder ar c'hantvedoù a-raok hag adalek ganedigezh ar C'hrist. Komzet e vez eus ar marevezh kristen evit an eil prantad.
En deiziadur yuzev hag en muzulman e reer gant kantvedoù, met gant ur poent-orin dibar.

## Sell ivez

* degad-devezhioù (deg deiz)
* eon (untermenet)
* marevezh (untermenet)
* pempbloaz
* milved (mil bloazh)
# Kaoeg

Ur yezh papouek eus isskourr ar yezhoù norzh halmahereg eo ar c'haoeg (kao) komzet gant tro-dro da 200–400 den (1983) e Maluku (Indonezia).

## Gwelet ivez

* Yezhoù papouek
* Yezhoù papouek ar c'hornôg
# Macherio

Macherio zo ur gumun eus Italia, e proviñs Monza e Brianza e Lombardia.
# Machigwengeg

Ur yezh arawakek eus isskour ar yezhoù ragandek eo ar machigwengeg. Komzet eo gant ouzhpenn 10 000 a dud e biz Perou.

## Daveoù

* Snell, Betty E., compiler. 1998. Pequeño diccionario machiguenga-castellano.‭ Documento de Trabajo, 32. Lima: Instituto Lingüístico de Verano. 412 p.
# Machlolophus

Machlolophus :
| Machlolophus xanthogenys, luc'hskeudennet e Bandipur (Nepal). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Paridae |
| Anv skiantel ||
| Machlolophus Cabanis, 1850 ||
| D'ar vevoniezh e tenn ar pennad-mañ. ||
Machlolophus a zo ur genad e rummatadur an evned, krouet e 1850 gant an evnoniour alaman Jean Cabanis (1816-1906).

## Spesadoù hag an isspesadoù anezhe

Pemp spesad golvaneged a ya d'ober ar genad :
* Machlolophus aplonotus
** M. a. aplonotus ha travancoreensis
* Machlolophus holsti,
* Machlolophus nuchalis,
* Machlolophus spilonotus,
** M. s. basileus, rex, spilonotus ha subviridis,
* Machlolophus xanthogenys.
C'hwec'h (6) isspesad en holl ; o c'havout a reer en Azia.

## Rummatadur

Ar pemp spesad a oa er genad Parus kent.

## Notennoù ha daveennoù

* ↑ (en) Roadennoù IOC World Bird List diwar-benn Paridae/Machlolophus (lennet e-barzh d'ar 17 a viz Genver 2017).
a vo kavet e Wikimedia Commons.
# Machikoul-Sant-Masen

Machikoul-Sant-Masen :
| Kastell Machikoul. ||
| Anv gallek (ofisiel) | Machecoul-Saint-Même |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Sant-Nazer |
| Kanton | Machikoul (pennlec'h) |
| Kod kumun | 44087 |
| Kod post | 44270 |
| Maer Amzer gefridi | Laurent Robin 2020-2026 |
| Etrekumuniezh | Kumuniezh kumunioù Su Raez Atlantel (sez) |
| Bro velestradurel | Bro Raez Atlantel |
| Lec'hienn Web | http://www.machecoul-saint-meme.fr/ |
| Poblañsouriezh ||
| Poblañs | 7 626 ann. (2020) |
| Stankter | 90 ann./km² |
| Douaroniezh ||
| Daveennoù lec'hiañ | 47° 00′ 28″ Norzh 1° 48′ 25″ Kornôg / 47.0078846, -1.8069077 |
| Uhelderioù | bihanañ 0 m — brasañ 39 m |
| Gorread | 84,89 km² |
| Machikoul-Sant-Masen ||
| kemmañ |
Machikoul-Sant-Masen (Machecoul-Saint-Même e galleg) a zo ur gumun eus Breizh e kanton Machikoul e departamant Liger-Atlantel. Krouet eo bet d'ar 1añ a viz Genver 2016, o vodañ kumunioù Machikoul ha Sant-Masen-ar-Porzh.

## Monumantoù ha traoù heverk

* Abati kozh Itron-Varia e Machikoul.
* Iliz Machikoul.
* Iliz Sant-Masen-ar-Porzh.

## Melestradurezh

Roll ar vaered :
| Mare | Mare | Anv | Strollad | Karg |
| 5 Genver 2016 | → bremañ | Didier Favreau | Tu-dehoù diseurt | |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Diaz-titouroù KerOfis gant Ofis Publik ar Brezhoneg.
* ↑ (fr) Arrêté préfectoral du 23 novembre 2015 portant création de la commune nouvelle de Machecoul-Saint-Même.
* ↑ (fr) « Machecoul Saint-Même et Villeneuve en Retz : on connaît les nouveaux maires », Le Courrier du pays de Retz, 6 Genver 2016.
# Machine Head

Machine Head zo ur strollad heavy metal, bet savet e 1992 e Oakland, Kalifornia.

## Pladennoù

* Burn My Eyes (1994)
* The More Things Change (1997)
* The Burning Red (1999)
* Supercharger (2001)
* Hellalive (Pladenn war al leurenn - 2003)
* Through the Ashes of Empires (2004)
* The Blackening (2007)
* Unto the Locust (2011)
* Bloodstone & Diamonds (2014)
* Catharsis (2018)

## DVD

* Elegies

## Sonerien
### Hiziv an deiz

* Robb Flynn - kan, gitaroù, (saver ar strollad)
* Adam Duce - Kan a-dreñv, gitar bout, (saver ar strollad)
* Phil Demmel - Gitaroù (2003-)
* Dave McClain - taboulinoù (1995-)

### Bet er strollad

* Logan Mader - gitaroù (saver ar strollad)- 1997)
* Tony Costanza - taboulinoù (saver ar strollad) - 1994)
* Chris Kontos - taboulinoù (1994 - 1995)
* Ahrue Luster - gitaroù (1999 - 2001)

## Liammoù diavaez

* Machine Head e Roadrunner
* Pennad-koaz gant Rob Flynn (2006)
# Machinga (distrig)

Machinga zo un distrig eus Malawi.

## Daveenn

* ↑ Ofis Broadel stadegoù Malawi
g • ka • keDistrigoù Malawi :
| Rannvro an Norzh | Chitipa · Karonga · Likoma · Mzimba · Nkhata Bay · Rumphi |
| Rannvro ar C'hreiz | Dedza · Dowa · Kasungu · Lilongwe · Mchinji · Nkhotakota · Ntcheu · Ntchisi · Salima |
| Rannvro ar Su | Balaka · Blantyre · Chikwawa · Chiradzulu · Machinga · Mangochi · Mulanje · Mwanza · Neno · Nsanje · Phalombe · Thyolo · Zomba |
# Machen (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Machen zo ur gêriadenn e kreisteiz Kembre.
Machen a c'hall bezañ ivez :

## Lec'hioù

* Machen Isaf, ur gêriadenn e-kichen Machen
* Mynydd Machen, un dorgenn e-kichen Machen
* Bedwas, Tretomos a Machen, ur gumuniezh e kreisteiz Kembre, m'emañ kêriadenn Machen

## Tud

* Arthur Machen, anv-pluenn Arthur Llewelyn Jones (1863–1947), skrivagner saoznek eus Kembre
* Eddie Machen (1932–1972), bokser stadunanat
* Hervey Machen (1916–1994), politiker stadunanat
* John Gresham Machen (1881–1937), doueoniour stadunanat
* Willis Benson Machen (1810–1893), politiker stadunanat
# Machete (film, 2010)

Machete zo ur film exploitation ha birvidik stadunanat embannet e 2010, sevenet ha skrivet gant Robert Rodriguez hag Ethan Maniquis. Diazezet eo war an dudenn Machette eus ar frañchiz Spy Kids. Ar film zo un ouzhpennadur d'ar filmig tañva faos anvet heñvel evit ar film Grindhouse gant Rodriguez ha Quentin Tarantino e 2007. Machete zo ur film B doare Grindhouse, hag er film e vez adkavet lodennoù eus ar filmig tañva.
Aktourien bennañ ar film eo Danny Trejo, Robert De Niro, Jessica Alba, Don Johnson, Michelle Rodriguez, Steven Seagal, Lindsay Lohan, Cheech Marin ha Jeff Fahey. Ar wech kentañ eo da Danny Trejo c'hoari an dudenn. Evit Steven Seagal eo ar wech kentañ ma vez skignet ur film gantañ er sinema abaoe 2002 gant ar film Half Past Dead.
Machete zo bet embannet e Stadoù-Unanet Amerika gant 20th Century Fox hag embregerezh Rodriguez, Troublemaker Studios, d'an 3 a viz Gwengolo 2010. Ur film da heuilh zo bet embannet anvet Machete Kills, renet gant Rodriguez e-unan, hag a zo bet embannet d'an 11 a viz Here 2013.

## Aktourien

* Danny Trejo evel Machete Cortez, "un ez poliser eus an FBI mojennel marvus hag arbennikaet"
* Robert De Niro evel ar Senedour John McLaughlin, ur politikour e kampagn oc'h implij ar ouennelouriezh a-enep an enbroidi maez lezenn er vro
* Jessica Alba evel Sartana Rivera, "un ofiser polis eus an enbroañ en entremar war politikerezh ar vro, etre ar Gwir hag ober ar pezh a soñj d'he familh bezañ mat." Alba a c'hoari ivez c'hoar gevell Sartana en un nebeud lodennoù bet lamet eus ar film.

## Liammoù diavaez

* Machete war IMDb
* Machete war Rotten Tomatoes